FOTO'S: Inwoners hulpeloos toe brand wonings verswelg | Netwerk24
FOTO'S: Inwoners hulpeloos toe brand wonings verswelg
Deur Lynn Williams 11 Junie 2019 10:14
Sowat 70 inwoners van ’n informele nedersetting in Walmer in Port Elizabeth moes Maandag omstreeks 03:00 hulpeloos toekyk hoe ’n verwoestende brand meer as 23 hutte in puin lê.
Volgens inwoners van die Area Q-uitbreiding moes hulle na veiligheid vlug en was daar glad nie kans om hul besittings te red nie. Niemand is in die brand beseer of dood nie.
Die inwoners is egter hul klere, meubels, amptelike dokumente en ander waardevolle items kwyt.
’n Inwoner wat die vlamme opgemerk het, het dadelik begin gil en aan deure geklop om die ander inwoners wakker te maak.
Mongameli Bobani, burgemeester van die Nelson Mandelabaai-munisipaliteit, en lede van sy burgemeesterskomitee sal die gebied Dinsdagoggend saam met regeringsdepartemente soos maatskaplike ontwikkeling, binnelandse sake, landelike nedersettings en die munisipale rampbestuurafdeling besoek om hulp te verleen.
Inwoners van Walmer probeer tevergeefs om die wegholbrand te blus. Foto: Lulama Zenzile
Minstens 23 hutte is in puin gelê is. Foto: Lulama Zenzile
Die brand was egter te verwoestend en die inwoners moes hulpeloos toekyk hoe hul aardse besittings vernietig word. Foto: Lulama Zenzile
Inwoners loop die volgende oggend rond in die puin om te kyk of enigiets van hul besittings behou gebly het. Foto: Lulama Zenzile
Meer oor: Port Elizabeth | Walmer | Brand | Plakkerskamp | Informele Nedersetting